**OBRAZLOŽENJE III. IZMJENA I DOPUNA PRORAČUNA OPĆINE KLOŠTAR PODRAVSKI ZA 2025. GODINU**

**Proračun Općine Kloštar Podravski za 2025. godinu i projekcije za 2026. i 2027. godinu donijelo je Općinsko vijeće Općine Kloštar Podravski za 2025. godinu sa uravnoteženim prihodima i primicima, te rashodima i izdacima u iznosu od 7.364.578,91 EUR.**

**Sukladno realizaciji prihoda i primitaka te rashoda i izdataka i u skladu s mogućnostima, predlažu se III. Izmjene i dopune proračuna Općine Kloštar Podravski za 2025. godinu.**

**III. Izmjenama i dopunama Proračuna predloženi su i prihvaćeni prihodi i primici u iznosu od 8.728.656,81 EUR, te u istim iznosima rashodi i izdaci, te nam je to novi plan za 2025. godinu.**

1. **OPĆI DIO**

**PRIHODI I PRIMICI**

Ukupni prihodi i primici Proračuna Općine Kloštar Podravski za 2025. godinu planiraju se u iznosu od

8.728.656,81 eura.

Planirano je povećanje/smanjenje sljedećih prihoda i primitaka:

|  |  |
| --- | --- |
| **PRIHODI I PRIMICI** | **Povećanje/Smanjenje** |
|  |  |
| Pomoći iz inozemstva i od subjekta unutar općeg proračuna(63) | 4.378.821,65 |
| Prihodi od imovine (64) | 1.483.301,50 |
| Primici od zaduživanja (84) | 1.102.722,81 |
| **UKUPNO:** | **6.964.845,96** |

Ovim izmjenama i dopunama planirano je smanjenje Prihoda od pomoći za 253.700,98 eura (novi iznos je 4.378.821,65 eura), povećanje Prihoda od imovine za 311.301,50 eura(novi iznos je 1.483.301,50 eura), te povećanje primitaka od zaduživanja za 757.277,19 eura(novi iznos je 1.102.722,81 eura).

Ostale stavke prihoda u odnosu na prvotni Plan su ostale nepromijenjene.

**RASHODI I IZDACI**

Povećanje/smanjenje rashoda i izdataka izvršeno je kod sljedećih podskupina:

|  |  |
| --- | --- |
| **RASHODI I IZDACI** | **Povećanje/Smanjenje** |
| Rashodi za donacije, kazne, naknade šteta i kapitalne pomoći (38**)** | 753.530,00 |
| Rashodi za nabavu proizvedene dugotrajne imovine (42) | 5.290.877,71 |
|  |  |
| **UKUPNO:** | **6.044.407,71** |

Ovim izmjenama i dopunama planirano je povećanje rashoda za donacije, kazne, naknade šteta i kapitalne pomoći za 244.000,00 eura(novi iznos je 753.530,00 eura),te povećanje rashoda za nabavu proizvedene dugotrajne imovine za 570.877,71 eura(novi iznos je 5.290.877,71 eura). Ostale stavke rashoda ostale su nepromijenjene.

Razlika prihoda i rashoda je u iznosu od 100.000,00 eura tj. planiranim viškom tekuće godine pokrit ćemo manjak iz prošle godine.

**B) POSEBNI DIO**

U posebnom djelu III. Izmjena i dopuna Proračuna Općine Kloštar Podravski za 2025. godinu vidljivo je kod kojih se programa, aktivnosti i projekata predlaže povećanje i smanjenje rashoda.

**Program 1011 Izgradnja i nabava poslovnih i građevinskih objekata**

**Kapitalni projekt K100012 Izgradnja vodnokomunalne infrastrukture aglomeracije**—Ukupni rashodi povećani su za 244.000,00 eura.

**Kapitalni projekt K100021 Izgradnja i uređenje tržnice u Kloštru Podravskom**—Ukupni rashodi smanjeni su za 680.388,42 eura.

**Kapitalni projekt K100042 Razvoj biciklističke infrastrukture u naselju Kloštar Podravski(novi projekt)**—Ukupni rashodi iznose 1.251.266,13 eura.

**Kloštar Podravski 2025. godina**